Case ID: 1117374
Sentence 49: Odur ki, “Hyundai Sonata” markalı, **-PD-*** dövlət qeydiyyat nişanlı avtomobilin sürücüsünün üçüncü şəxslər qarşısında mülki məsuliyyətini icbari qaydada sığorta etmiş Cavabdeh3 tərəfindən sığorta müqaviləsi üzrə öhdəliklərini yerinə yetirərək, 5.000 (beş min) manat məbləğində sığorta ödənişi məbləğinin cəmiyyətə geri ödənilməsi üçün zəruri tədbirlərin görülməsi xahiş edilmişdir; Cavabdeh3 Azərbaycan Respublikası Maliyyə X4 və “xxxx” Açıq Səhmdar Cəmiyyətinə ünvanladığı xx xxx 2019-cu il tarixli 08/B-423 nömrəli məktubun surətindən və məzmunundan görünür ki, müvafiq hadisənin xx xxxxxx 2014-cü il tarixdə baş verdiyi üçün sənədlərin arxivləşdirildiyi, müvafiq sənədlər əldə edildikdən sonra məlumat veriləcəyi bildirilmişdir; “xxxx” Açıq Səhmdar Cəmiyyətinin Azərbaycan Milli Elmlər Akademiyası Arxeologiya və Etnoqrafiya İnstitutuna və Cavabdeh1 ünvanladığı xx xxxxxx 2019-cu il tarixli, BS-C-19/1854 nömrəli geriyə tələb (pretenziya) məktubunun surətindən və məzmunundan görünür ki, 10.785,78 (on min yeddi yüz səksən beş manat yetmiş səkkiz qəpik) manat məbləğinin (Cavabdeh3 tərəfindən ödənilməli olan məbləğ çıxılmaqla) geri ödənilməsi tələbi iddiaçı təşkilat tərəfindən cavabdeh şəxslər olan Azərbaycan Milli Elmlər Akademiyası Arxeologiya və Etnoqrafiya İnstitutunun və Cavabdeh1 ünvanlarına göndərilmişdir; Azərbaycan Respublikası Ədliyyə Nazirliyi Məhkəmə Ekspertizası Mərkəzinin xx xxxxxxx 2020-ci il tarixli 9/3388 nömrəli ekspert rəyindən görünür ki, nəzəri hesablama yolu ilə iş materiallarında olan “xxxx” Açıq Səhmdar Cəmiyyəti tərəfindən təqdim edilmiş xx xxxxxx 2015-ci il tarixli qüsur aktındakı məlumatlara əsasən avtohissələrin qiymətləri nəzərə alınmaqla 2014-cü il buraxılışlı “Mazda 6” markalı **-DR-*** dövlət qeydiyyat nişanlı avtomobilin təmir-bərpa xərci, avtoehtiyyat hissələrinə köhnəlmə faizi tətbiq edilməklə təxminən 13.135 (on üç min bir yüz otuz beş) manat müəyyən edilmişdir.